de stymfaliske fugle
De stymfaliske fugle er i græsk mytologi en kolossal flok fugle, som levede i sumpene nær byen Stymfalos i Arkadien. I nogle versioner af myten kunne fuglene afskyde deres fjer som pile, i andre hærgede de markernes afgrøder. Herakles fik som sit femte arbejde pålagt at nedskyde skadedyrene. Athena overtalte Hefaistos til at fremstille et sæt kastagnetter af bronze, og ved at klapre med dem skræmte Herakles fuglene op, så han kunne skyde dem.